**Vnútorná smernica na poskytovanie úhrady cestovných nákladov na dopravu žiakov**

Podmienky a postup úhrady cestovných nákladov na dopravu žiakov základnej školy sa určujú podľa §4aa zákona 597/2003 Z. z. o financovaní základných škôl, stredných škôl a školských zariadení v znení neskorších predpisov a smernice č. 50/2017, ktorou sa určuje postup pri prideľovaní príspevku na dopravu.

Podľa smernice č. 50/2017 škola, ktorú žiak navštevuje, mesačne uhrádza zákonnému zástupcovi žiaka cestovné náklady na dopravu žiaka z obce jeho trvlého pobytu do školy a späť a to z najbližšej školy s vyučovacím jazykom národnostnej menšiny, ak v obci alebo v školskom obvode nie je zriadená základná škola s vyučovacím jazykom národnostnej menšiny.

Výška príspevku na dopravu žiaka na kalendárny rok sa určí ako súčin denných cestovných nákladov / najnižšieho žiackeho zľavneného cestovného/ a počtu dní prítomnosti žiaka v škole.

Základná škola s VJM Alberta Molnára Szencziho vypláca úhradu cestovných nákladov nasledovne:

* Na účet zákonného zástupcu žiaka do 10. dňa nasledujúceho mesiaca sa vypláca úhrada cestovných nákladov za predošlý mesiac.
* Zákonný zástupca, ktorý žiada vyplácanie úhradu cestovných nákladov v hotovosti, lebo nemá účet, môže prevziať úhradu v hotovosti u sekretárky školy vždy 1. týždeň v mesiaci od 7:30 do 14:30.
* Triední učitelia odovzdajú sekretárke počet dní prítomnosti žiaka, ktorý má nárok na úhradu cestovných nákladov, posledný kalendárny vyučovací deň v danom mesiaci podľa vedenej elektronickej dochádzky žiaka na základe elektronickej triednej knihy.
* V decembri sa musí vyplácať úhrada aj za daný mesiac z dôvodu ekonomickej uzávierky kalendárneho roku a to vyplácaním na účet zákonného zástupcu alebo v hotovosti posledný vyučovací týždeň od 7:30 do 14:30 u sekretárky školy.

Táto vnútorná smernica má platnosť od 11.09.2017 do odvolania.

V Senci , 11.09.2017

Mgr.Matus Mónika riaditeľka